Olanda a testat un nou sistem de transport, care ar putea revoluționa domeniul, cu viteze de 700 km/h. Proiectul este promovat de Elon Musk
Hyperloop, un sistem inovator de transport bazat pe capsule levitante, a înregistrat un progres important în nordul Olandei, a anunțat luni compania Hardt, care dezvoltă tehnologia. La o unitate de testare, un vehicul de probă a fost levitat și propulsat printr-un tub depresurizat, marcând un prim succes.